Η **Λεωφόρος Νικητών** (λευκορωσικά: Праспект Пераможцаў‎, ρωσικά: Проспект Победителей‎) είναι μια δημόσια λεωφόρος στο Μινσκ της Λευκορωσίας.

Ιστορία
-------

Μέχρι το 1980, ο δρόμος ονομαζόταν Λεωφόρος Άλσους. Για μεγάλο χρονικό διάστημα, το βορειοδυτικό κέντρο του Μινσκ κατά μήκος της δεξιάς όχθης του παραπόταμου Σβίλας του ποταμού Μπερέζινα δεν είχε επαρκή αριθμό κατοίκων. Η ενεργή ανάπτυξη του αρχικού τμήματος της τότε Λεωφόρου Άλσους ξεκίνησε κατά τη διάρκεια της δεκαετίας του 1960. Η σύγχρονη λεωφόρος δημιουργήθηκε το 1980 ως Λεωφόρος Μασέροφ προς τιμήν του ηγέτη της Σοβιετικής Λευκορωσίας Πιοτρ Μασέροφ.  Μετονομάστηκε σε Λεωφόρος Νικητών το 2005, για να τιμηθεί η τη 60ή επέτειος από το τέλος του Β΄ Παγκοσμίου Πολέμου. Τον 21ο αιώνα, κατασκευάστηκαν κατά μήκος της λεωφόρου μια σειρά από πολυώροφα κτήρια.  Το 2008, ξεκίνησε η κατασκευή ενός συγκροτήματος κατοικιών με την επωνυμία Slavyanskiy Kvartal.   Το 2012, ο υφυπουργός αρχιτεκτονικής και οικοδομών μίλησε υπέρ της κατασκευής ενός ολόκληρου συγκροτήματος ουρανοξυστών στο αρχικό τμήμα της λεωφόρου.  Κατά το διάστημα μεταξύ 2011-2013, με τη συμμετοχή εργαζομένων από τη Βόρεια Κορέα, χτίστηκε το Παλάτι της Ανεξαρτησίας στη μέση της λεωφόρου, το οποίο αργότερα έγινε η κύρια κατοικία του Προέδρου της Λευκορωσίας.

Παρελάσεις
----------

Η Λεωφόρος Νικητών είναι το κύριο σημείο όπου λαμβάνει χώρα η ετήσια Παρέλαση της Ημέρας Ανεξαρτησίας του Μινσκ στις 3 Ιουλίου. Αυτή η παρέλαση πραγματοποιήθηκε για πρώτη φορά το 2004 για να τιμηθεί η 60ή επέτειος από την απελευθέρωση της Λευκορωσίας.  Η παρέλαση στη λεωφόρο μεταδόθηκε επίσης από όλα τα μεγάλα κανάλια.  Η στρατιωτική παρέλαση ακολουθείται από σοβιετικού τύπου πορεία γυμναστών, αθλητών και πολιτών. Η λεωφόρος φιλοξενεί επίσης την Παρέλαση της Ημέρας Ανεξαρτησίας του Μινσκ, που πραγματοποιείται κάθε 5 χρόνια, όταν δεν γίνεται η παρέλαση για την Ημέρα της Ανεξαρτησίας.

Ένα από τα κύρια αξιοθέατα και των δύο αυτών παρελάσεων είναι το άρμα μάχης T-34 το οποίο οδηγεί την πομπή των οχημάτων για τρία μίλια κατά μήκος της λεωφόρου  καθώς και την παραδοσιακή πομπή της τιμητικής φρουράς του Στρατιωτικού Διοικητή του Μινσκ.

Διαδηλώσεις
-----------

Κατά τη διάρκεια των λευκορωσικών διαδηλώσεων του 2020, η λεωφόρος ήταν ένα από τα κέντρα αυτών των μαζικών διαδηλώσεων. Πολλοί πήγαν συγκεκριμένα στη Λεωφόρο Νικητών για να διαμαρτυρηθούν κατά της εκλογικής νοθείας. Η διαμαρτυρία στις 18 Αυγούστου τελείωσε με την καταστολής της διδήλωσης από άνδρες των σωμάτων ασφαλείας.

Κτήρια
------

Ανάμεσα στα κτήρια της Λεωφόρου Νικητών, βρίσκονται τα ακόλουθα:

* Παλάτι Αθλητισμού του Μινσκ
* Μεγάλο Πατριωτικό Πολεμικό Μουσείο της Λευκορωσίας
* Παλάτι Ανεξαρτησίας
* Κινηματογράφος "Μόσχα"

Συγκοινωνίες
------------

Ο σταθμός Nyamiha του μετρό του Μινσκ βρίσκεται στην αρχή της Λεωφόρου Νικητών.  Επιπλέον, υπάρχουν πολλές γραμμές λεωφορείων σε ολόκληρο το μήκος της λεωφόρου, ενώ τα τρόλεϊ κινούνται στην περιοχή του Παλατιού Ανεξαρτησίας και στη Vesnyanka.  Το τρόλεϊ άρχισε να λειτουργεί στη Λεωφόρο Νικητών το 1967.

Εικόνες
-------

* Λεωφόρος ΝικητώνΛεωφόρος Νικητών
* Άποψη της Λεωφόρου ΝικητώνΆποψη της Λεωφόρου Νικητών
* Τα τύμπανα της στρατιωτικής σχολής Suvorov του Μινσκ σε παρέλαση στη λεωφόρο το 2017.Τα τύμπανα της στρατιωτικής σχολής Suvorov του Μινσκ σε παρέλαση στη λεωφόρο το 2017.
* Ο Βλαντίμιρ Πούτιν και ο Αλεξάντερ Λουκασένκο στη Λεωφόρο Νικητών του Μινσκ/Ο Βλαντίμιρ Πούτιν και ο Αλεξάντερ Λουκασένκο στη Λεωφόρο Νικητών του Μινσκ/
* Παρέλαση στη λεωφόρο.Παρέλαση στη λεωφόρο.

Παραπομπές
----------

1. ↑  План застройки проспекта Победителей в Минске
2. ↑  О новостройках начистоту: жилой комплекс «Славянский квартал»
3. ↑  Славянский квартал – к вашим услугам
4. ↑  Замминистра архитектуры: на пр. Победителей уместно построить целый комплекс небоскребов
5. ↑  Making Sense of the Post-Soviet Capital: Politics of Identity in the City of Minsk – Anna Shirokanova, Belarus State University Abstract
6. ↑  Krivolap, Alexei. 2008. Parad oznachayushikh: belorusskiy opyt vizualizatsii Dnya nezavisimosti [A Parade of Signifiers: The Belarusian Experience of the Visualization
of Independence Day]. In Belarusian Format: Invisible Reality. Almira Ousmanova, ed. Pp. 368-396. Vilnius: EHU.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Μαΐου 2021. Ανακτήθηκε στις 2 Μαΐου 2021.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Ιουνίου 2020. Ανακτήθηκε στις 2 Μαΐου 2021.
9. ↑
10. ↑  «Minsk Metro: Scheme». Αρχειοθετήθηκε από το πρωτότυπο στις 12 Νοεμβρίου 2020. Ανακτήθηκε στις 2 Μαΐου 2021.
11. ↑  Экскурсионные автобусы и маршруты в Минске